Proiect Internațional / CONSERVATION AND RESTORATION OF MONUMENTAL FUNERARY STONES IN THE JEWISH CEMETERY IN ALBA IULIA, ROMANIA
2022-09-29 08:00 - 2024-03-31 17:00 (Europe/Bucharest) | Muzeul Naţional al Unirii Alba Iulia
GRANT #: AFCP
Grant period: From 29-Sep-2022 Through 31-Mar-2024
PROJECT MANAGER : SIDONIA PETRONELA OLEA
Luna septembrie a anului 2022 a adus după sine semnarea unui contract cu o reală importanță pentru Muzeul Național al Unirii Alba Iulia. Instituția noastră a fost desemnată în anul 2022 câștigătoare a grantului cu finanțare din partea fondului ambasadorial al Statelor Unite ale Americii privind protejarea patrimoniului cultural prin proiectul Conservation and Restoration of Monumental Funerary Stones in the Jewish Cemetery in Alba Iulia, Romania, scris de restauratorul Compartimentului de Restaurare Piatră al C.N.C.R.C.V. (Muzeul Național al Unirii Alba Iulia), Sidonia Petronela Olea.
Proiectul vizează continuarea Taberei anuale de Conservare și Restaurare desfășurată în cadrul Cimitirului Evreiesc din Alba Iulia, având o serie de obiective deosebite : realizarea unei conferinței destinate importanței cercetării istorice a cimitirelor precum și a prezervării monumentelor, indiferent de natura lor, organizarea a două campanii ale taberei care să implice specialiști din diverse domenii, studenți, voluntari cât și elevi de liceu, publicarea unui volum aniversar care să însumeze activitatea desfășurată începând cu anul 2014 până în prezent, precum și organizarea unei expoziții finale.
Voluntarii vor avea posibilitatea să se familiarizeze cu domeniul restaurării pietrei, participând atât teoretic cât și practic la activitățile desfășurate în perioada implementării proiectului.
Voluntarii se pot înscrie la Tabăra Internațională de Restaurare
aici:
https://forms.gle/ybL6gmyP1HoY9ETL9

Organizatori:
Fondul Ambasadorial al Statelor Unite ale Americii
Consiliul Județean Alba
Muzeul Național al Unirii Alba Iulia
Comunitatea Evreilor Alba Iulia

Parteneri:
Universitatea „1 Decembrie 1918” Alba Iulia
Universitatea din București – Facultatea de Limbi și Literaturi Străine
Universitatea de Arte și Design Cluj – Napoca
Institutul de Cercetare Făgăraș
Colegiul Național „Horea Cloșca și Crișan” Alba Iulia
Liceul de Arte „Regina Maria” Alba Iulia
Biblioteca Județeană „Lucian Blaga” Alba Iulia

Proiectul Cultural „Cimitire istorice – muzee în aer liber”
2023-03-30 08:00 - 2024-04-27 17:00 | Alba
Nou proiect al Muzeului Național al Unirii Alba Iulia : Cimitire istorice – muzee în aer liber

Istoria unei comunități este strâns legată de moștenirea culturală transmisă urmașilor, fie că ne referim la istoriografie sau efectiv la istoria palpabilă reprezentată prin monumente, privite la rândul lor drept ”documente”. Viaţa spirituală înfăţişează de fiecare dată un segment al societăţii care ajunge de-a lungul timpului oglinda identităţii unei anumite comunităţi, credința jucând un rol primordial în viața unui individ încă din cele mai vechi timpuri. Cu referire la acest aspect, grupul social respectiv ajunge la realizarea, treptat, a unor adevărate monumente, fie arhitectonice, funerare sau de altă factură, care dăinuie de-a lungul timpului şi sunt cunoscute contemporaneităţii. Prin intermediul cercetării, ele ne „vorbesc” şi oferă detalii privitoare la cei care le creează.

Rămânând în contextul actual al bunurilor funerare, luna martie a anului 2023 a adus după sine startul proiectului Cimitire istorice – muzee în aer liber, finanțat de Consiliul Județean Alba Iulia și implementat de secția C.N.C.R.C.V. (Compartimentul de Restaurare Piatră). De multe ori arta funerară reușește să încânte publicul privitor. Fie că este vorba despre cimitirele din jurul bisericilor ori despre cimitirele istorice de la periferia așezărilor, ele oferă o sumedenie de informații utile în studiul istoriei. Fie că le privim ca artă funerară ori ca surse documentare, în momentul în care ne orientăm atenția asupra lor putem să descoperim detalii deosebit de importante privind evoluția unei comunități ori date despre defuncții comemorați. (restaurator drd. Sidonia Petronela Olea).

Parteneri ai proiectului Cimitire istorice – muzee în aer liber Finanțator: Consiliul Județean Alba Implementare: C.N.C.R.C.V. (Centrul Naţional de Restaurare şi Conservare a Cărţii Vechi – Compartimentul de Restaurare Piatră din cadrul Muzeului Național al Unirii Alba Iulia) Parteneri: Universitatea 1 Decembrie 1918 Alba Iulia – Facultatea de Istorie și Filologie (Departamentul de Istorie, Arheologie și Muzeologie) Muzeul Municipal Ioan Raica Sebeș Universitatea din București – Facultatea de limbi și literaturi străine Universitatea de Artă şi Design Cluj-Napoca (UAD) Colegiul Horea Cloșca și Crișan, Alba Iulia.
